**Ministru kabineta noteikumu projekta “Grozījumi Ministru kabineta 2010.gada 16.novembra noteikumos Nr. 1042 “Noteikumi par karavīru sociālajām garantijām” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Netiek aizpildīts, pamatojoties uz Ministru kabineta 2009.gada 15. decembra noteikumu Nr.19 “Tiesību akta projekta sākotnējās ietekmes izvērtēšanas kārtība” 5.¹punktu. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Militārā dienesta likuma 66. panta 7.1 daļā paredzētā deleģējuma izpilde.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Atbilstoši Militārā dienesta likuma 66.panta 7.1 daļai (spēkā no 2017.gada 13.decembra) uz militārajām mācībām iesauktajam rezerves karavīram kompensē transporta izdevumus, kas radušies, izmantojot personīgo vai sabiedrisko transportu no deklarētās dzīvesvietas līdz pavēstē noteiktajai dienesta pienākumu izpildes vietai un atpakaļ, kā arī līdz veselības stāvokļa pārbaudes vietai un atpakaļ. Izdevumus par taksometra izmantošanu neatlīdzina. Nosacījumus, kārtību un apmēru, kādā rezerves karavīram izmaksā transporta izdevumu kompensāciju, nosaka Ministru kabinets. Aizsardzības ministrija sadarbībā ar Nacionālajiem bruņotajiem spēkiem ir izstrādājusi Ministru kabineta noteikumu projektu “Grozījumi Ministru kabineta 2010.gada 16.novembra noteikumos Nr. 1042 “Noteikumi par karavīru sociālajām garantijām” (turpmāk – projekts), kurš paredz kārtību un apmēru, kādā kompensē ceļa izdevumus, kas rezerves karavīriem ir radušies, izmantojot personīgo vai sabiedrisko transportu, lai dotos:1. uz veselības pārbaudes vietu pirms militārajām mācībām un atgrieztos no tās;
2. uz pavēstē noteikto dienesta pienākumu izpildes vietu un atgrieztos no tās.

Projekts nosaka ceļa izdevumu kompensācijas maksimālo apmēru, atkarībā no valsts, kurā deklarēta rezerves karavīra dzīvesvieta, ja rezerves karavīrs uz militārajām mācībām dodas no ārvalstīm. Tāpat projektā paredzēts, ka šādos gadījumos rezerves karavīram būs jāizvēlas ekonomiski izdevīgākais transporta veids (piemēram, izmantot lidsabiedrības pakalpojumus atbilstoši ekonomiskās klases vai tai pielīdzināmas klases tarifiem). Tāpat projektā noteikts, ka rezerves karavīrs iesniedz iesniegumu tās Nacionālo bruņoto spēku vienības vai Zemessardzes komandierim vai viņa pilnvarotai personai, kura norādīta pavēstē. Iesniegumam rezerves karavīrs pievieno izdevumu apliecinošus dokumentus, t.i. – aviobiļetes, starppilsētu (autobusu vai vilcienu) biļetes vai, ja izmanto personīgo transportu – degvielas iegādes apliecinošu dokumentu. Ja rezerves karavīrs, ir iesniedzis visus norādītos dokumentus, viņam paredzēts pārskaitīt transporta kompensāciju uz viņa iesniegumā norādīto kontu kredītiestādē mēneša laikā no dokumentu saņemšanas dienas.Projektā tiek svītrots 1.9.apakšpunkts, kurā noteikta kārtība, kādā karavīram 2010., 2011. un 2012.gadā tiek piešķirts un izmaksāts bērna piedzimšanas pabalsts, ja bērns piedzimis 306 dienu laikā pēc Valsts un pašvaldību institūciju amatpersonu un darbinieku atlīdzības likuma spēkā stāšanās dienas, kā arī XI. nodaļa, kurā noteikta bērna piedzimšanas pabalsta piešķiršanas un izmaksas kārtība, ņemot vērā, ka tajā noteiktais regulējums ir aktualitāti zaudējis. |
| 3. | Projekta izstrādē iesaistītās institūcijas un publiskas personas kapitālsabiedrības | Aizsardzības ministrija, Nacionālie bruņotie spēki. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Uz militārajām mācībām iesauktie rezerves karavīri. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts neietekmē administratīvo slogu.  |
| 3. | Administratīvo izmaksu monetārs novērtējums | Projekts neparedz jaunas administratīvās izmaksas. |
| 4. | Atbilstības izmaksu monetārs novērtējums | Projekts neparedz atbilstības izmaksas. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Nacionālie bruņotie spēki. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde neietekmēs pārvaldes funkcijas vai institucionālo struktūru.Nav paredzēta jaunu institūciju izveide, esošu institūciju likvidācija vai reorganizācija, kā arī ietekme uz institūcijas cilvēkresursiem.Projekta izpilde tiks nodrošināta atbilstoši piešķirtajiem valsts budžeta līdzekļiem budžeta programmas 22.00.00 ,,Nacionālie bruņotie spēki” apakšprogrammas 22.10.00 ,,Starptautisko operāciju un Nacionālo bruņoto spēku centralizētais atalgojums” ietvaros. |
| 3. | Cita informācija | Nav. |

Aizsardzības ministrs R.Bergmanis

Valsts sekretārs J.Garisons

12.06.2018. 13:33

657

S.Lepere, 67335243

Santa.lepere@mod.gov.lv